CELEX: 32020R1212
Language: mt
Date: 2020-05-08 00:00:00
Title: Regolament Delegat tal-Kummissjoni (UE) 2020/1212 tat-8 ta’ Mejju 2020 li jemenda r-Regolament Delegat tal-Kummissjoni (UE) 2018/1229 li jissupplimenta r-Regolament (UE) Nru 909/2014 tal-Parlament Ewropew u tal-Kunsill fir-rigward ta' standards tekniċi regolatorji dwar id-dixxiplina tas-saldu (Test b’rilevanza għaż-ŻEE)

24.8.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 275/3
               
            
         REGOLAMENT DELEGAT TAL-KUMMISSJONI (UE) 2020/1212
         tat-8 ta’ Mejju 2020
         li jemenda r-Regolament Delegat tal-Kummissjoni (UE) 2018/1229 li jissupplimenta r-Regolament (UE) Nru 909/2014 tal-Parlament Ewropew u tal-Kunsill fir-rigward ta' standards tekniċi regolatorji dwar id-dixxiplina tas-saldu
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 909/2014 tal-Parlament Ewropew u tal-Kunsill tat-23 ta' Lulju 2014 dwar titjib fis-saldu tat-titoli fl-Unjoni Ewropea u dwar depożitorji ċentrali tat-titoli u li jemenda d-Direttivi 98/26/KE u 2014/65/UE u r-Regolament (UE) Nru 236/2012 (1), u b'mod partikolari l-Arikolu 6(5) u l-Artikoli 7(15) tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2018/1229 (2) jispeċifika l-miżuri għall-prevenzjoni u l-indirizzar ta’ fallimenti tas-saldu, u jħeġġeġ id-dixxiplina fis-saldu. Dawk il-miżuri jinkludu l-monitoraġġ ta’ fallimenti ta’ saldu u l-ġbir u d-distribuzzjoni ta’ penali fi flus kontanti għal fallimenti ta’ saldu. Ir-Regolament Delegat (UE) 2018/1229 jispeċifika wkoll id-dettalji operazzjonali tal-proċess ta’ xiri sfurzat.
                  
               
                     (2)
                  
                  
                     Il-partijiet ikkonċernati inkluż is-CSDs, CCPs, ċentri tan-negozjar, ditti tal-investiment u istituzzjonijiet ta’ kreditu, indikaw li minħabba żviluppi ġodda, bħal l-implimentazzjoni prevista fil-21-22 ta’ Novembru 2020 tal-mekkaniżmu ta’ penali stabbilit b’mod konġunt mis-CSDs li jużaw infrastruttura tas-saldu komuni, hemm bżonn ta’ iktar ħin biex jiġi adattati l-miżuri speċifikati fir-Regolament Delegat (UE) 2018/1229. Il-partijiet ikkonċernati affettwati indikaw ukoll li hemm bżonn iktar ħin għall-bidliet neċessarji fis-sistema tal-IT, għall-iżvilupp u l-aġġornament tal-messaġġi tal-ISO, u għall-ittestjar tas-suq u l-bidliet fl-arranġamenti kuntrattwali bejn il-partijiet ikkonċernati. L-Awtorità Ewropea tat-Titoli u s-Swieq (ESMA) hija tal-fehma li huwa xieraq li l-partijiet interessati jingħataw aktar ħin biex jadattaw għal dawk il-miżuri. Id-dħul fis-seħħ tar-Regolament Delegat (UE) 2018/1229 jenħtieġ li jiġi ddifferit.
                  
               
                     (3)
                  
                  
                     Għalhekk jenħtieġ li r-Regolament Delegat (UE) 2018/1229 jiġi emendat kif xieraq.
                  
               
                     (4)
                  
                  
                     Dan ir-Regolament huwa bbażat fuq l-abbozz tal-istandards tekniċi regolatorji ppreżentati mill-ESMA lill-Kummissjoni.
                  
               
                     (5)
                  
                  
                     Il-kamp ta' applikazzjoni u l-impatt mistenni ta’ din l-emenda huma limitati għaliex jikkonċernaw biss dewmien qasir fid-data li fiha r-reġim ta’ dixxiplina tas-saldu l-ġdid se jkun applikabbli u l-parteċipanti tas-suq diġà pprovdew il-kontribut tagħhom. L-ESMA ma wettqet l-ebda konsultazzjoni pubblika miftuħa. Madankollu l-ESMA analizzat il-kostijiet u l-benefiċċji potenzjali relatati u talbet l-opinjoni tal-Grupp tal-Partijiet Interessati tat-Titoli u s-Swieq stabbilit skont l-Artikolu 37 tar-Regolament (UE) Nru 1095/2010 tal-Parlament Ewropew u tal-Kunsill (3). Fl-iżvilupp tal-abbozz ta’ standards tekniċi regolatorji, l-ESMA ħadmet ukoll f’kooperazzjoni mill-qrib mal-membri tas-Sistema Ewropea ta’ Banek Ċentrali, Il-partijiet ikkonċernati ikkuntattjaw ukoll lill-Kummissjoni b’appoġġ ta’ dewmien fid-dħul fis-seħħ tar-Regolament Delegat tal-Kummissjoni (UE) 2018/1229.
                  
               ADOTTAT DAN IR-REGOLAMENT:
         
            Artikolu 1
            Emenda għar-Regolament Delegat (UE) 2018/1229
            L-Artikolu 42 tar-Regolament Delegat (UE) 2018/1229 huwa sostitwit b'dan li ġej:
            
               
                  “Artikolu 42
                  Id-dħul fis-seħħ
                  Dan ir-Regolament għandu jidħol fis-seħħ fl-1 ta’ Frar 2021.
               
            
         
         
            Artikolu 2
            Dħul fis-seħħ u applikazzjoni
            Dan ir-Regolament għandu jidħol fis-seħħ fit-tielet jum wara dak l-pubblikazzjoni tiegħu fi Il-Ġurnal Uffiċjali tal-Unjoni Ewropea.
            
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-8 ta’ Mejju 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 257, 28.8.2014, p. 1.
         
            (2)  Ir-Regolament Delegat tal-Kummissjoni (UE) 2018/1229 tal-25 ta’ Mejju 2018 li jissupplimenta r-Regolament (UE) Nru 909/2014 tal-Parlament Ewropew u tal-Kunsill fir-rigward ta’ standards tekniċi regolatorji dwar id-dixxiplina tas-saldu (ĠU L 230, 13.9.2018, p. 1).
         
            (3)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (ĠU L 331, 15.12.2010, p. 84).